CELEX: 62021TN0434
Language: fi
Date: 2021-07-17 00:00:00
Title: Asia T-434/21: Kanne 17.7.2021 – TO v. EEA

30.8.2021   
            
            
               FI
            
            
               Euroopan unionin virallinen lehti
            
            
               C 349/48
            
         
      Kanne 17.7.2021 – TO v. EEA
      (Asia T-434/21)
      (2021/C 349/64)
      Oikeudenkäyntikieli: ranska
      
         Asianosaiset
      
      
         Kantaja: TO (edustaja: asianajaja É. Boigelot)
      
         Vastaaja: Euroopan ympäristökeskus (EEA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EEA:n 21.9.2020 antaman päätöksen siltä osin kuin päätöksessä sen jälkeen, että vaatimus asettautumiskorvauksen, jonka EEA oli virheellisesti vähentänyt unionin yleisen tuomioistuimen 11.6.2019 asiassa T-462/17 antaman tuomion perusteella maksettavista määristä, maksamisesta on hyväksytty, kuitenkin todetaan – ja päätös riitautetaan tältä osin –, että kantajan muita vaatimuksia ja erityisesti 16.9.2020 päivätyssä sähköpostissa, johon riidanalaisessa päätöksessä nimenomaisesti viitataan, esitettyjä vaatimuksia ei hyväksytä ja joissa on kyse perusteettomasti vähennetyn asettautumiskorvauksen saamisen lisäksi
                  
                              —
                           
                           
                              huomattavasta jäljelle jäävästä määrästä, jota ei ole määritetty yksityiskohtaisen erittelyn puuttuessa ja joka on vielä maksamatta, korotettuna irtisanomiskorvaukselle 22.9.2016 alkaen maksettavalla korolla ja maksettaviksi määrätyille summille tuomion julistamispäivästä alkaen siihen asti maksettavalla korolla, kunnes määrät on tosiasiassa maksettu,
                           
                        
                              —
                           
                           
                              yksityiskohtaisesta erittelystä maksettavasta pääomasta, koroista ja muista määristä sekä kantajalle jo maksetuista määristä, jotka on vähennettävä ensisijaisesti koroista ja muista määristä ja sen jälkeen pääomasta,
                           
                        
                              —
                           
                           
                              vahingonkorvauksesta ja koroista sellaisen virkavirheen perusteella, joka muodostui ensinnäkin siitä, että luottamuksellisuutta, jonka unionin yleinen tuomioistuin hyväksyi kantajan osalta, rikottiin ilmoittamalla hänen uudelle työantajalleen hänen ja EEA:n välisestä riita-asiasta elokuun 2019 palkkalaskelman välityksellä, josta ilmenee hyvitetyt ja veloitetut määrät, ja toiseksi siitä, että kantajalle ei ilmoitettu hänen silloisen oikeudellisen avustajansa kanssa ennen edellä mainitun tuomion antamista ja sen jälkeen käytyä kirjeenvaihtoa,
                           
                        
            
                  —
               
               
                  kumoamaan EEA:n riidanalaisen päätöksen antaessaan tekemän päätöksen olla panematta täytäntöön unionin yleisen tuomioistuimen 11.6.2019 asiassa T-462/17 antamaa tuomiota edellä mainitun mukaisesti pääoman, korkojen ja muiden määrien osalta,
               
            
                  —
               
               
                  määräämään, että unionin yleisen tuomioistuimen 11.6.2019 asiassa T-462/17 antama tuomio pannaan täysimääräisesti täytäntöön pääoman, korkojen ja muiden määrien osalta ja että hänelle korvataan kaikki vahinko, joka hänelle on aiheutunut ja aiheutuu riidanalaisen päätöksen tekemisestä ja täytäntöönpanosta, ja velvoittamaan EEA:n maksamaan hänelle:
                  
                              —
                           
                           
                              määrän, joka vastaa irtisanomiskorvausta, joka EEA määrättiin maksamaan, sekä vähennetyn asettautumiskorvauksen eli 2 950 euroa, mikäli sitä ei ole jo maksettu, korotettuina 22.9.2016 alkaen maksettavalla korolla,
                           
                        
                              —
                           
                           
                              20 000 euroa kiinteämääräisenä korvauksena vahingosta, joka aiheutui siitä, että hänen henkilötietojansa luovutettiin kolmansille osapuolille ja että luottamuksellisuussääntöjä rikottiin erityisesti suhteessa kantajan nykyiseen työnantajaan,
                           
                        
                              —
                           
                           
                              20 000 euroa kiinteämääräisenä korvauksena vahingosta, joka aiheutui siitä, että kantajalle ei ilmoitettu hänen oikeudellisen avustajansa kanssa ennen edellä mainitun tuomion antamista ja sen jälkeen käytyä kirjeenvaihtoa,
                           
                        
            
                  —
               
               
                  velvoittamaan vastaajan korvaamaan oikeudenkäyntikulut unionin yleisen tuomioistuimen työjärjestyksen 134 artiklan mukaisesti.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu SEUT 266 artiklan rikkomiseen ja vilpittömän mielen ja hyvän hallinnon periaatteiden loukkaamiseen, koska EEA ei toteuttanut tarvittavia toimenpiteitä unionin yleisen tuomioistuimen tuomion, jossa hyväksyttiin kantajan vaatimukset, täytäntöön panemiseksi.
               
            
                  2)
               
               
                  Toinen kanneperuste, joka perustuu Euroopan unionin perusoikeuskirjan (jäljempänä perusoikeuskirja) 41 artiklan rikkomiseen ja perusteluvelvollisuuden ja huolenpitovelvollisuuden laiminlyöntiin.
               
            
                  3)
               
               
                  Kolmas kanneperuste, joka perustuu kantajan henkilötietojen uuteen loukkaukseen, joka on raskauttava seikka suhteessa ensimmäiseen tuomioon ja joka on ristiriidassa perusoikeuskirjan 7 ja 8 artiklan ja yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annetun Euroopan parlamentin ja neuvoston asetuksen (EY) N:o 45/2001 (EYVL 2001, L 8, s. 1) 12 artiklan kanssa.